Kuģu iela (Rīga)
Šis raksts ir par ielu Rīgā. Par citām jēdziena Kuģu iela nozīmēm skatīt nozīmju atdalīšanas lapu. Kuģu iela ir iela Rīgā, Zemgales priekšpilsētas administratīvā rajona Torņakalna apkaimē un Kurzemes rajona Āgenskalna apkaimē, Klīversalā. Kuģu iela sākas pie Mūkusalas un Akmeņu ielas krustojuma un beidzas pie Trijādības ielas. Faktiski posmā no Mūkusalas un Akmeņu ielas krustojuma līdz Uzvaras bulvārim iela eksistē tikai uz papīra, jo tās vietā mūsdienās uzbūvēta Latvijas Nacionālā bibliotēka. Ielas kopējais garums ir 243 metri, tā ir klāta ar asfalta segumu.